Държавен вестник, бр. 19, 2022 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  19
Чл. 167. При претопяване на катоден цинк 
и разливането му в блокове:
1. не се допуска зареждането на индук­
ционните пещи с голямо количество листове 
катоден цинк на един път; 
2. не се допуска подаването на мокър или 
влажен цинк и нишадър поради опасност от 
експлозия;
3. не се допускат опити за нормализиране 
на заклинилия се стълб от катодни листове 
без предварително спиране на разливащата 
машина и отстраняване на работещия около 
нея персонал;
4. не се допуска препълване на ваната, 
лъжицата и калъпите с разтопен цинк;
5. при подаване в пещта на амониев хлорид 
се изчаква изгарянето на отделящите се газове 
и след това започва отделянето на дросите;
6. дросите се отделят само в сух кюбел и 
при работеща аспирационна система;
7. не се допуска едновременното зареждане 
на пещта и чистенето є от дроси;
8. не се допуска разливането на цинк във 
влажни и замърсени калъпи;
9. силно изстудените калъпи се загряват, 
като в тях се разлива цинк, без да се отнема 
окисната кора, а работещите се изтеглят на 
безопасно място;
10. не се допуска потапянето на мокри, 
влажни или студени инструменти в разтопе­
ния цинк.
Раздел III 
Изисквания за здравословни и безопасни 
условия на труд при производство на сярна 
киселина
Чл. 168. При извършване на проверки, ре­
монти и изпитания на машините, агрегатите 
и съоръженията за производство на сярна 
киселина:
1. се изготвя график за работа, утвърден 
от длъжностно лице, отговорно за ремонтите 
на завода, и съобразен с утвърдените от ра­
ботодателя инструкции за безопасна работа 
на машините и апаратите;
2. преди извършване на ремонт на агре­
гата той се изключва от източниците на ел. 
захранване;
3. не се допуска извършване на ремонт на 
движещите се части на работното оборудване, 
когато то не е спряно;
4. ремонтни дейности се извършват само 
при наличие на писмено разрешение (акт за 
обезопасяване на машини и съоръжения) от 
длъжностното лице, отговорно за ремонтите 
на предприятието;
5. преди започване на ремонт се поставят 
предупредителни знаци и табели;
6. работа в машини, апарати и съоръжения 
се извършва само след като се осигури пълна 
безопасност на работещите, които я извърш­
ват, и след издадено разрешение за влизане 
в ограничено пространство;
7. ремонт на машини, апарати или съоръже­
ния, както и на тръбопроводи, работещи под 
налягане, се извършва, след като налягането 
е сведено до атмосферното и ремонтираните 
елементи са изолирани от работещата система;
8. преди ремонт на апарати и тръбопроводи, 
в които е имало сярна киселина, олеум и други 
агресивни вещества, се извършва дрениране 
или продухване до пълно отстраняване на 
агресивните течности или газове;
9. преди ремонт на машини и апарати, в 
които е имало газ (серен диоксид, серен три­
окисид и др.), се извършва продухване с въздух, 
докато съдържанието на серните газове спадне 
до 0,5 %, а при наличие на отровни газове 
продухването продължава до получаване на 
съответната допустима гранична стойност 
във въздуха на работното място;
10. при необходимост от извършване на 
дейности в машините и апаратите продухва­
нето с въздух продължава до получаване на 
нормална въздушна атмосфера и температура 
не по-висока от 40 °C; 
11. на всички взривоопасни места, както 
и при ремонт и почистване на апарати и 
резервоари се ползват инструменти, с които 
при удар не се получават искри;
12. не се допуска монтирането на взриво­
опасна електроапаратура във взривоопасни 
помещения; 
13. разглобяването и ремонтът на елек­
тросъоръженията, електродвигателите и 
електроапаратурата, замяната на лампи в 
електроарматура и други се извършват при 
изключена електрическа енергия.
Чл. 169. Пускането в експлоатация на нови 
агрегати, както и включването в работа на 
ремонтирани машини, апарати и съоръжения 
не се допуска без изготвяне на съответния акт.
Чл. 170. Във всеки цех трябва да има на­
личност от аварийни специални работни об­
лекла, обувки или гумени ботуши и средства 
за дихателна защита, които се съхраняват в 
отделен шкаф.
Чл. 171. При работа, свързана с отделяне 
на токсични химични агенти, се използват 
филтриращи маски или изолиращи дихателни 
апарати в зависимост от съществуващия риск.
Чл. 172. При производство на сярна кисе­
лина по контактния метод, при който като 
суровина се използват пирит и концентрат на 
цветни метали, както и отпадните газове от 
другите производства, се:
1. работи съгласно инструкциите за без­
опасност: при провеждане на ремонтните 
работи; при работата в лабораториите; за 
действие при аварии; при спиране и пускане 
на технологичните апарати и машини;
2. следи за херметичността на технологич­
ното оборудване;
3. осъществява постоянен контрол за 
херметичността на газопроводите, кисели­
нопроводите, паропроводите, водопроводите 
и арматурата, монтирана на тях;